Nv kúſe ich an d̾ vogel ſwigē
Nv kúſe ich an d̾ vogel ſwigē·
dc dú naht wil an ir krefte ſtigē·
ſi langet dc vn̄ iſt kalt·
ſi machet die geliebē balt·
ſo nahē niemen ſie gelegen mach·
dú wnne iſt beſſer danne ein heiſſer lang̾ tag·

Mich iamert nach ir tvgēden iem̾·
die mā ane tvgēde vindet niemer·
ir wol geſtalter lib·
ane allen wandel ſelig wib·
ſchafe ein ende miner langē klage·
ſo m̾ent ſich die mine froͤide alle tage·

Dv biſt min troſt vn̄ ǒch mī wūne·
nv geſchehe an mir des ich dir gvnne·
ſo gā ich dir des wol·
ſwas lieb mit liebe lidē ſol·
nv loͤſe mich vō miner ſw̾en not·
alſo dc ich erlache gegē dē moꝛgen rot·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse